
                                           NOTARITE  KODA


Lp pr Kaja Aljama 
Kohtujurist
Pärnu Maakohtu Paide kohtumaja   
Tallinna 18                                                                                               Teie: 08.02.2023 nr 2-20-16916
72711  PAIDE                                                                                         Meie: 09.02.2023 nr 6-3/13-1 
(saadetud e-posti teel)
                                                                             
Vastus järelepärimisele tsiviilasjas nr 2-20-16916
Vastuseks  järelepärimisele teatame, et pärimisregistri andmete kohaselt ei ole Helgi Penti (ik 42702126514) suhtes seni pärimismenetlust algatatud ning tema pärijaid välja selgitatud. 
Selgitame, et isikute suhtes läbiviidud pärimismenetluste ja samuti pärijate kohta saab infot elektroonilisest pärimisregistrist. Päringute tegemiseks on võimalik ID-kaardi või mobiil-ID-ga sisenda riigiportaali www.eesti.ee ja valida teenuste valiku alt “Õigusabi”- “Pärimine ja pärandus” – “Teenused” - “Pärandaja otsing”. 

 

Rohkem infot elektroonilise pärimisregistri, selles sisalduvate andmete ja päringute tegemise kohta leiate meie veebilehelt https://www.notar.ee/et/registrid/parimisregister. 
 

Elektroonilisse pärimisregistrisse tehtud päringu vastuses kuvatakse vaid need andmed, mis päringu tegemise hetkeks on pärimisregistrisse kantud. Juhul kui andmeid registris ei ole, ei ole tõenäoliselt veel pärimismenetluse algatamiseks ja pärijate väljaselgitamiseks notari poole pöördutud. Notar kannab andmed registrisse pärast ametitoimingu tegemist, näiteks pärast pärimismenetluse algatamise avalduse tõestamist. 

 

Infot notarite algatatud pärimismenetluste kohta on võimalik saada ka Ametlike Teadaannete veebilehelt (www.ametlikudteadaanded.ee), sisestades otsingulahtrisse pärandaja nime või isikukoodi. Tulenevalt pärimisseaduse § 168 lõikest 1 avaldab notar hiljemalt kaks tööpäeva pärast pärimismenetluse algatamist selle kohta teate ametlikus väljaandes Ametlikud Teadaanded.
Lugupidamisega

